《周涛权宰大冶，以湖光亭诗见寄，因和之》
宋代·金君卿

面揖清光万顷陂，满檐秋色曙阴微。回环远岫烟中辨，片段闲云镜里飞。

富冶地饶民讼简，洞庭风便客舟稀。知君已厌江山思，亭下行吟日望归。

作者简介：宋饶州浮梁人，字正叔。仁宗庆历间进士。累官知临川、江西提刑、度支郎中。治“五经”，长于《易》。有《易说》、《金氏文集》。